laion/Wikipedia-Exotic huggingface dataset:
היינץ קאפלה

היינץ קאפלה (בגרמנית: Heinz Kapelle; 17 בספטמבר 1913, ברלין - 1 ביולי 1941, ברלין) היה מנהיג הליגה הקומוניסטית הצעירה של גרמניה (Kommunistischer Jugendverband Deutschlands; KJVD) בברלין בשנות ה-30. בהכשרתו היה מדפיס ספרים, מלאכה שלמד בין 1928 ל-1932. לאחר מכן היה חסר עבודה עד 1934. במהלך הכשרתו הצטרף ל-KJVD ב-1931, ארגון שהפך לבלתי חוקי עם תפיסת השלטון של הנאצים ב-1933. אף על פי כן המשיך להיות חבר בארגון והשתמש בו כדי לקדם את מטרותיו האנטי-פשיסטיות. הוא היה מעורב בפרסום והפצה של ספרות אנטי-פשיסטית. בתחילת 1934 נעצר בפעם הראשונה ונידון לשנתיים מאסר ב-20 בספטמבר 1934 על ידי בית המשפט (Berliner Kammergericht) בגין "קנוניה לביצוע בגידה". לאחר ששוחרר, חזר במהירות לפעילות נגד המשטר. הוא הוביל קבוצת התנגדות בלתי חוקית של כ-60 חברים, בהם בני נוער, נגד הנאצים. בין חברי הקבוצה היה אריך ציגלר. את העלונים שכתב קאפלה הפיץ לפעמים בלילות באופנוע שלו, ברחובות שכונות הפועלים של ברלין. הוא נעצר פעמים רבות. ב-16 באוקטובר 1939 נעצר עם חמישה חברי קבוצה נוספים על ידי הגסטפו. הוא עונה, אך לא בגד בחברי הקבוצה שלו. בית הדין העממי גזר עליו מוות ב-21 בפברואר 1941 בעוון "קידום מטרת האויב וקשירת קשר לבגידה". ב-1 ביולי הוצא להורג בכלא פלצנזה בברלין. היום הוא נחשב גיבור על ידי תנועת הנוער הקומוניסטית. רחוב בשכונת פרנצלאואר ברג בברלין נקרא על שמו, Heinz-Kapelle-Straße. רחוב קרוב לפרלמנט הגרמני במרכז ברלין נקרא על שמו Kapelle-Ufer (שמתורגם באופן חופשי ל"גדת קפלה" או "חוף קפלה"). ביוגרפיה במרכז ההנצחה של ההתנגדות הגרמנית (כולל תמונת דיוקן) מדיה וקבצים בנושא היינץ קאפלה בוויקישיתוף Hans-Rainer Sandvoß (2019). Widerstand in Neukölln (PDF). Schriftenreihe über den Widerstand in Berlin von 1933 bis 1945 (בגרמנית). Vol. 4 (2nd ed.). Berlin: German Resistance Memorial Center. ISBN 978-3-945812-41-9. Here: p.192 "Google Maps". Google Maps.
Sweating Bullets (שיר)

"Sweating Bullets" (בעברית: "כדורים מזיעים") הוא שיר של להקת ההבי מטאל האמריקאית מגאדת'. הוא יצא לאור בשנת 1993 כסינגל השלישי מתוך אלבומם החמישי, Countdown to Extinction מ-1992. קליפ לשיר הופק בבימויו של ויין אישם. השיר הגיע למקום ה-27 במצעד הרוק המיינסטרים האמריקאי ולמקום ה-26 בבריטניה. המילים, שנכתבו על ידי הסולן דייב מאסטיין, הן מנקודת מבט בגוף ראשון של מישהו הסובל מסכיזופרניה. מאסטיין כתב את המילים כדי להביע רעיון שכל אחד סובל ממחלת הנפש בדרכו שלו, בדבריו: "כתבתי את זה על עצמי. ציינו בפניי שאני סוג של סכיזופרן ושאני חי בתוך הראש שלי. וזה משהו שאני לא מסכים עליו, אבל בכל זאת נהניתי מהתיאוריה. אני חושב שכולנו מזיעים כדורים כל הזמן. החברה היא בדיחה כרגע, ואנשים נעשים יותר ויותר עוינים. כשאתה חושב על תאום מרושע או סכיזופרניה, אני חושב שרבים מאיתנו הם סכיזופרנים, כי אנחנו חיים בתוך הראש שלנו. יש מישהו שכולנו מתייעצים איתו; קוראים לזה המצפון שלנו. יש אנשים שלא יכולים לשלוט בצד השני שלהם; זה משתלט עליהם. לכולם יש את הצד הפסיכוטי הזה. לכל אחד יש דבר שיגרום לו להישבר". הקליפ של השיר מתחיל כשדייב מאסטיין מסתכל על עצמו במראה עד שיד נוגעת בכתפו וכשהוא מסתובב, הוא מבחין שזה עצמו. לאחר מכן, מאסטיינים רבים מופיעים בכל מקום ועושים דברים מוזרים. לאחר מכן, מאסטיין האמיתי מופיע מחזיק את מוחו יושב על כיסא עם שני מאסטיינים אחרים ששרים את השיר. בחלק סולו הגיטרה של השיר, המצלמה שמצלמת את הקליפ נעה לאחור ומראה את שאר חברי מגאדת': דייוויד אלפסון, ניק מנזה ומרטי פרידמן נעולים בתאים כאסירים במצב פרנויה עם כלי הנגינה שלהם. מידע על הסינגל "Sweating Bullets" באתר מיוזיק בריינז מידע על היצירה "Sweating Bullets" באתר Discogs "Sweating Bullets by Megadeth - Songfacts", www.songfacts.com Tee RoyTee Roy, Tuesday Metal Mania – Megadeth "Sweating Bullets", ROCK 96.7, ‏2013-08-27 (באנגלית)
שלום ברנר

שלום ברנר הוא שופט בדימוס בבית המשפט המחוזי בירושלים וכיהן כסגן נשיאו החל משנת 1996. לאחר פרישתו מכס השיפוט בשנת 1998 כיהן כיו"ר הוועדה למתן היתרים לשרים ולסגני שרים במשרד מבקר המדינה. ברנר נולד בחיפה בשנת 1936. למד משפטים במסגרת העתודה האקדמית בפקולטה למשפטים של האוניברסיטה העברית. לאחר לימודיו שירת בפקליטות הצבאית, שם שימש עוזרם של מאיר שמגר (אז שטרנברג) ושל דליה דורנר. לאחר שחרורו מצה"ל השלים התמחות ועבד כעורך דין, וכיהן בין היתר כמרצה מן החוץ לאתיקה מקצועית בפקולטה למשפטים של האוניברסיטה העברית. בחודש מאי 1982 מונה לכהונת שופט בבית המשפט המחוזי בירושלים, ובינואר 1996 מונה לסגן נשיא, עד לפרישתו ב־31 באוגוסט 1998. לאחר פרישתו עסק בבוררויות וגישורים, ושימש כמרצה לאתיקה מקצועית של עורכי דין ולניהול משפט במכללה למשפטים רמת גן. באוקטובר 2000 מונה על ידי ראש הממשלה אהוד ברק ליו"ר ועדת הבירור הציבורית לבדיקת אירועי התנגשויות בין כוחות הביטחון לבין אזרחים ערבים בגליל ובמשולש, אך לאחר לחץ כבד של מנהיגי הציבור הערבי הוועדה הוחלפה על ידי ועדת חקירה ממלכתית, ועדת אור. לאחר מכן בשנים 2001 עד 2004 שימש כיו"ר הוועדה למתן היתרים למניעת ניגוד עניינים של שרים וסגני שרים במשרד מבקר המדינה, בשתי קדנציות, האחת תחת המבקר אליעזר גולדברג והשנייה תחת המבקר יוסף שפירא. בתפקידו זה נאלץ ברנר לדון ולדחות את בקשתו של ראש הממשלה בנימין נתניהו למימון הגנתו המשפטית באמצעות מקורביו מיליקובסקי ופרטרידג'. ברנר ישב בהרכב שהרשיע בשנת 1988 את מרגל האטום מרדכי ואנונו בריגול חמור, ודן אותו ל־18 שנות מאסר (ת.פ. 461/86). ברנר הצטרף לדעתו של ראש ההרכב השופט א' נועם שסבר שמעשיו של ואנונו נעשו מתוך מניעים נסיבתיים ולא אידאולוגיים הקשורים לאישיותו של ואנונו ורצונו בנקמה, וזאת בניגוד לדעתו החולקת של השופט צבי טל, שסבר שהמניע העיקרי של ואנונו היה אידאולוגי. ברנר שפט כדן יחיד את שמחה דיניץ, אז יו"ר הסוכנות היהודית, והרשיע אותו בשימוש שלא כדין בכרטיס אשראי של הסוכנות. ברנר זיכה את דיניץ מחמת הספק מהאישום הראשון והרשיע אותו באישום השני, קבלת דבר במרמה, אך קבע, כי הדבר נעשה שלא בנסיבות מחמירות. הרשעה זו בוטלה לאחר מכן בערעור שהגיש דיניץ לבית המשפט העליון. שלום ברנר באתר הרשות השופטת משפט הכלב - שלום ברנר, מחבר משפט ואנונו - פסק הדין בערעור "שלום ברנר אומר שלום". Globes. 1997-09-07. נבדק ב-2024-05-22. הודעת משרד ראש הממשלה, הקמת ועדה ציבורית לבדיקת האירועים בגליל ובמשולש, באתר משרד ראש הממשלה, ‏21/10/2000 מינוי יושב ראש לוועדת ההיתרים במשרד מבקר המדינה, באתר www.mevaker.gov.il משה גורלי, מי יממן את ראש הממשלה: שלום ברנר הוא איש השעה, באתר כלכליסט - www.calcalist.co.il, ‏2019-03-31 סיפורו של מרדכי ואנונו: מרגל האטום שידע יותר מדיי, באתר www.news1.co.il דקלו, מאת שמואל (1997-10-19). "ביהמ"ש העליון זיכה את דיניץ מחמת הספק משימוש בלתי חוקי בכרטיס אשראי של הסוכנות". Globes. נבדק ב-2024-05-22. מרדכי קרמניצר ושלומית מנהיים-ולרשטיין, לא תישא פני דל ולא תהדר פני גדול: על פרשת דיניץ, באתר lawjournal.huji.ac.il, ‏1 בפברואר 2018
The Chronic

The Chronic הוא אלבום ראפ מאת האמן והמפיק ד"ר דרה שהוקלט ב-1992. מקור שם האלבום במילת סלנג למריחואנה. היה זה אלבומו הראשון של ד"ר דרה במסגרת חברת התקליטים החדשה, Death Row Records, שפתח יחד עם חברו שוג נייט לאחר שפרש מלהקת הגנגסטה ראפ ה-N.W.A. אלבום זה הכתיר את ד"ר דרה אחד מאמני הראפ הטובים ביותר של כל הזמנים. The Chronic היה התקליט שפתח תת-תקופה חדשה לגנגסטה ראפ המכונה G-Funk (מבוסס על ה-P-Funk של ג'ורג' קלינטון) עם מקצבים איטיים יותר. ד"ר דרה ניצל את האלבום כדי "לרדת" (diss) על חברו לשעבר Eazy-E ללהקת N.W.A. השיר "Fuck Wit Dre Day (And Everybody's Celebratin')" המכוון ישירות נגד איזי-אי וחברת התקליטים שלו (Ruthless Records). לזכותו של The Chronic נאמר שהצליח לפתח קריירת מוזיקה להרבה אמני ראפ מבטיחים ביניהם הבולט ביותר הוא הראפר סנופ דוג שהופיע ברוב שירי האלבום. חוץ מסנופ דוג גם שלושה מבני דודיו (נייט דוג, דאת ניגה דאז ו-RBX וכן אחיו החורג של ד"ר דרה - וורן ג'י וגם קורופט ודה ליידי אוף רייג' שהופיעו באלבום) פתחו קריירת סולו מצליחה וחלקם ממשיכים עד היום להנפיק אלבומים. ההצלחה של האלבום הייתה גדולה והפכה את חברת התקליטים שלו, Death Row Records, ל"אימפריית ראפ" שמאוחר יותר תתייצב בקרב "החוף המערבי נגד החוף המזרחי" מול חברת התקליטים של פאף דאדי, Bad Boy Records. מגזין הרולינג סטון דירג את The Chronic במקום ה-137 ברשימת 500 האלבומים הטובים ביותר בכל הזמנים כאשר הוא אלבום הראפ הרביעי ברשימה רק 4 מקומות אחרי Ready To Die של הנוטוריוס בי. איי. ג'י. MTV דירג את אלבום זה כאלבום הראפ השלישי הטוב ביותר בכל הזמנים. ביולי 2024 מגזין בילבורד דירג את האלבום במקום השני ברשימת "100 אלבומי הראפ הגדולים בכל הזמנים: רשימת צוות". האלבום מכיל 4 סינגלים:Fuck wit Dre Day (And Everybody's Celebratin') השיר "Let Me Ride", השיר "Nuthin' But A G Thang" ו"Lil' Ghetto Boy". הסינגל "Nuthin' But A G Thang" נחשב עד היום לאחד משירי הראפ הטובים ביותר של כל הזמנים והיה מקום ראשון בכל המצעדים בעוד ש-"Let Me Ride" זיכה את ד"ר דרה בפרס גראמי לביצוע הראפ הטוב ביותר לשנת 1994. כל השירים הופקו על ידי ד"ר דרה בעצמו. מידע על האלבום The Chronic באתר MusicBrainz מידע על האלבום The Chronic באתר AllMusic האלבום The Chronic באתר Discogs האלבום The Chronic באתר ספוטיפיי Damien Scott,Gail Mitchell,Angel Diaz,Carl Lamarre,Michael Saponara,Heran Mamo,Kyle Denis, Damien Scott, Gail Mitchell, Angel Diaz, Carl Lamarre, Michael Saponara, Heran Mamo, Kyle Denis, The 100 Greatest Rap Albums of All Time: Staff List, Billboard, ‏11 ביולי 2024 (באנגלית אמריקאית)
דיוויזיית הפרשים הרביעית (האימפריה הגרמנית)

דיוויזיית הפרשים הרביעית (בגרמנית: 4. Kavallerie-Division) הייתה דיוויזיה של צבא הקיסרות הגרמנית. הדיוויזיה לחמה במלחמת אוסטריה–סרדיניה, במלחמת פרוסיה–צרפת ובמלחמת העולם הראשונה. הדיוויזיה פורקה ב-1919 בעקבות ההגבלות על הצבא הגרמני לאחר מלחמת העולם הראשונה. הדיוויזיה הוקמה במסגרת ההכנות למלחמת אוסטריה–סרדיניה ב-1859, השתתפה גם במלחמת פרוסיה–צרפת ב-1870/1871. באוגוסט 1914 עם פרוץ מלחמת העולם הראשונה, מונה הגנרל אוטו פון גארניר למפקדה. הדיוויזיה הוקצתה בתחילה לקורפוס הפרשים השני, ולחמה עמו בחזית המערבית כחלק מהארמייה השנייה במהלך כיבוש בלגיה וקרבות מונס, לה קאטו ואיפר הראשון. בנובמבר 1914 הועברה הדיוויזיה לחזית המזרחית, שם השתתפה בקרב האגמים המזוריים השני, קרב וילנה וקרבות נוספים. היא נשארה שם גם לאחר שלום ברסט-ליטובסק והשתתפה בשחרור אסטוניה ולטביה. בסוף מרץ 1918 עברה הדיוויזיה שוב לחזית המערבית ונלחמה בה עד תום המלחמה, ובינואר 1919 פורקה הדיוויזיה. קרל אלברט פון רודולפי (14 ביוני 1859 – 18 בנובמבר 1859) אלברכט, נסיך פרוסיה (18 ביולי 1870 – 23 במאי 1871) אוטו פון גארניר (2 באוגוסט 1914 – 22 בנובמבר 1914) היינריך פון הופמן (23 בנובמבר 1914 – 30 באוגוסט 1916) גאורג תומב פון נויבורג (31 באוגוסט 1916 – 14 באוקטובר 1918) ויקטור פון רוזנברג-ליפינסקי (15 באוקטובר 1918 – ינואר 1919) Histories of two hundred and fifty-one divisions of the German army which participated in the war (1914-1918) p. 29-32.
כיבוש תוניס (1534)

כיבוש תוניס התרחש ב-16 באוגוסט 1534 כאשר ח'יר א-דין ברברוסה כבש את העיר מידי השליט החפסיד מולאי חסן. בשנת 1533, הורה סולימאן המפואר לח'יר א-דין ברברוסה, שאותו זימן אלג'יר, לבנות צי מלחמה גדול בארסנל של קונסטנטינופול. בסך הכל נבנו במהלך החורף של 1533–1534 70 גליאות, מאוישות על ידי חותרים עבדים, כולל 1,200 נוצרים. עם צי זה, ברברוסה ערך פשיטות אגרסיביות לאורך חופי איטליה, עד שנחת בתוניס ב-16 באוגוסט 1534, והדיח את השליט המקומי, שהיה כפוף עד כה לספרדים, יורש העצר החפסידי מולאי חסן. ברברוסה הקים בעקבות כך בסיס ימי חזק בתוניס, שיוכל לשמש לפשיטות באזור, ועל מלטה הסמוכה. תוניס הייתה מיקום אסטרטגי ביותר, ששלט על המעבר ממערב לאגן המזרחי של הים התיכון. אולם בשנת 1535, בעקבות תחינתו של מולאי חסן, פתח הקיסר קרל החמישי במתקפת נגד והשתלט מחדש על העיר בכיבוש תוניס ב-1535. Rubén González Cuerva (2020). Infidel Friends: Charles V, Mulay Hassan and the Theater of Majesty. Mediterranea Ricerche Storiche, Anno XVII
תסמינים וגטטיביים

תסמינים וגטטיביים הם הפרעות בתפקודים אנושיים בסיסיים הנחוצים לשמירה על חיים תקינים (תפקודים וגטטיביים). תסמינים אלה נראים לרוב בהפרעות מצב רוח, והן חלק מהקריטריונים האבחוניים לדיכאון, אך מופיעים גם במצבים אחרים. תסמינים וגטטיביים בחולה עם דיכאון טיפוסי (מלנכולי) כוללים: ירידה בתיאבון ובמשקל נדודי שינה עייפות ואנרגיה נמוכה ירידה בקשב תסמינים וגטטיביים הפוכים כוללים שינה מוגברת ("היפרסומניה") ואכילת יתר ("היפרפגיה"). תכונות אלו אופייניות ל"דיכאון לא טיפוסי". היו מחקרים שטענו שתסמינים אלו לבדם מספיקים כדי לאבחן מצב של דיכאון לא טיפוסי. הפרעת שינה דיסאוטונומיה Griffin, JB Jr. (1990). "Chapter 205: Psychological Disturbances of Vegetative Function". In Walker, HK; Hall, WD; Hurst, JW (eds.). Clinical Methods: The History, Physical, and Laboratory Examinations (3rd ed.). Boston: Butterworths. Carey, William. "Physician's Guide to Recognition and Treatment of Depression". Cleveland Clinic. נבדק ב-4 בספטמבר 2014. Detection of an MDE in the context of debilitating medical illness is often difficult because the vegetative symptoms of depression (anorexia, insomnia, fatigue, and impaired attention) can occur as manifestations of severe medical or surgical illness itself. {{cite web}}: (עזרה) Benazzi, Franco (בדצמבר 2002). "Can only reversed vegetative symptoms define atypical depression?". Eur Arch Psychiatry Clin Neurosci. 252 (6): 288–93. doi:10.1007/s00406-002-0395-0. PMID 12563537. {{cite journal}}: (עזרה)
פין בנט

פין בנט (באנגלית: Finn Bennett; נולד ב-1999) הוא שחקן אנגלי, הידוע בעיקר בזכות תפקידו של הקצין פיטר פריור בסדרת הטלוויזיה "בלש אמיתי" (2024). בנט נולד בלונדון, אנגליה; בנם של איש העסקים פול בנט ושל העיתונאית שרה בנט. הוא למד בבית הספר בלונדון, ובבית הספר לדרמה של "סטייג'ים" באיזלינגטון בשבתות. בשנת 2019 שיחק בסרט הדרמה "תקווה בהופ גאפ". הוא הותיר רושם מתמשך על הקהל והמבקרים כאחד. שנה לאחר מכן שיחק בסרט "עד הקצה". .בשנת 2021, שיחק בנט בסדרה "נשות הלעולם לא". גילומו של דמות מסתורית וחידתית הוסיפה רובד נוסף של תככים להצגה, ואישרה מחדש את המוניטין שלו כשחקן רב תכליתי ומוכשר. בספטמבר 2022 לוהק בנט לתפקיד ראשי בעונה הרביעית של סדרת האנתולוגיה "בלש אמיתי", בערוץ HBO, שעלתה לראשונה ב-14 בינואר 2024. במרץ 2024, הוא לוהק לסדרת הטלוויזיה של נטפליקס "Black Doves" ולתפקיד בסרטו של אלכס גרלנד "Warfare". פין בנט, במסד הנתונים הקולנועיים IMDb (באנגלית) Phillips, Emily (15 בינואר 2024). "Inside True Detective season 4 with Finn Bennett". Evening Standard (באנגלית). נבדק ב-7 בפברואר 2024. {{cite web}}: (עזרה) Craig, David (15 בינואר 2024). "Meet the cast of True Detective: Night Country". Radio Times. נבדק ב-7 בפברואר 2024. {{cite web}}: (עזרה) Demolder, Kate (21 בפברואר 2024). "True Detective's Finn Bennett: I'd never support the English football team". The Times (באנגלית). נבדק ב-21 בפברואר 2024. {{cite news}}: (עזרה) Petski, Denise (23 בספטמבר 2022). "'True Detective': John Hawkes, Christopher Eccleston, Fiona Shaw Among Season 4 Cast Of HBO Anthology Series". Deadline Hollywood. נבדק ב-30 במרץ 2024. {{cite web}}: (עזרה) Otterson, Joe (27 בספטמבר 2023). "'True Detective: Night Country' Sets HBO Premiere Date". Variety. נבדק ב-30 במרץ 2024. {{cite web}}: (עזרה) Ramachandran, Naman (22 במרץ 2024). "Keira Knightley, Ben Whishaw Joined by Adeel Akhtar, Tracey Ullman on Netflix Spy Series 'Black Doves'". Variety. נבדק ב-30 במרץ 2024. {{cite news}}: (עזרה) Cordero, Rosy (28 במרץ 2024). "Kit Connor, Cosmo Jarvis, Will Poulter & Finn Bennett Round Out Lead Cast Of Ray Mendoza And Alex Garland's 'Warfare'". Deadline Hollywood. נבדק ב-30 במרץ 2024. {{cite news}}: (עזרה) Lang, Brent (26 ביולי 2023). "Music Video Director Colin Tilley Making Feature Debut With Horror Film 'Somewhere in Dreamland' Starring Whitney Peak". Variety. נבדק ב-30 במרץ 2024. {{cite web}}: (עזרה)
לכל אחד ירושלים

"לכל אחד ירושלים" הוא שיר עברי שכתב נתן יונתן והלחין ועיבד מוני אמריליו. המלחין מוני אמריליו גילה וטיפח שתיים מהזמרות החשובות בתולדות הזמר העברי כששתיהן היו סולניות בלהקות הצבאיות אותן הוא ניהל מוזיקלית בשנות השבעים. הראשונה הייתה דורית ראובני, שהייתה סולנית שלישיית פיקוד המרכז ולאחר מכן סולנית להקת פיקוד המרכז. אמריליו הלחין ועיבד לה בעת שירותה הצבאי שירים שהפכו לקלאסיקות בזמר העברי. הבולטים שבהם "היום היום" ו"האיש מן הבקעה". השנייה הייתה רוחמה רז שהייתה סולנית צוות הווי חטיבת הצנחנים. גם לה אמריליו הלחין ועיבד בעת שירותה הצבאי שירים שהפכו לקלאסיקות בזמר העברי. הבולטים שבהם "בארץ אהבתי השקד פורח" ו"אגדת שלושה וארבעה". השיר "לכל אחד ירושלים" הוא השיר היחיד שהוקלט באופן רשמי על ידי שתי בנות טיפוחיו של המלחין. מוני אמריליו הלחין מספר שירים של נתן יונתן, הבולט שבהם הוא "יש פרחים". את כולם כתב יונתן לפי מנגינות שאמריליו נתן לו. כך גם במקרה של השיר "לכל אחד ירושלים". הביצוע הראשון של השיר היה של דורית ראובני בשנת 1973, כשהשיר נכלל באלבומה הראשון, "ציפור בגשם", שיצא באותה השנה. כעבור שנתיים, בשנת 1975, אמריליו חשב שלצד השירים החדשים של התכנית "בארץ אהבתי" יהיה נכון שהסולנית הצעירה רוחמה רז תבצע את השיר על העיר בה נולדה וגדלה ואכן, השיר הפך עם השנים למזוהה איתה. השיר בביצוע של דורית ראובני נכנס בשנת 1973 למצעד הפזמונים בקול ישראל, והגיע למקום השנים עשר. מילות השיר באתר שירונט "לכל אחד ירושלים" דורית ראובני, סרטון באתר יוטיוב "לכל אחד ירושלים" רוחמה רז, סרטון באתר יוטיוב
חמוץ מתוק

האם התכוונתם ל... רוטב חמוץ-מתוק חמוץ מתוק (תוכנית טלוויזיה)
החוק הראשון (סדרת פנטזיה)

החוק הראשון היא סדרת פנטזיה שנכתבה על ידי הסופר הבריטי ג'ו אברקרומבי . החוק הראשון הוא כותרת הטרילוגיה המקורית בסדרה, אך משמש גם להתייחסות לסדרה כולה. הסדרה המלאה מורכבת מטרילוגיה, שלושה רומנים עצמאיים, סיפורים קצרים וטרילוגיה שנייה, בשם Age of Madness, שהספר השלישי שלה ראה אור בספטמבר 2021. בעברית תורגמה רק הטרילוגיה המקורית, שיצאה לאור דרך אופוס הוצאה לאור. אתר האינטרנט הרשמי של החוק הראשון (באנגלית) "Personal website". joeabercrombie.com. Joe Abercrombie. נבדק ב-2022-10-24. החוק הראשון - אופוס הוצאה לאור
דוד פרידריכספלד

דוד פרידריכספלד (בגרמנית: David Friedrichsfeld‏; ~1755 – 19 בפברואר 1810) היה סופר, משורר ומשכיל יהודי־גרמני בדור המאספים. מהפעילים הבולטים למען אמנציפציה ליהודים בהולנד. נולד לצבי הירש בסביבות 1755 בברלין, שם הכיר את אנשי תנועת ההשכלה היהודית, התחבר עם דוד פרידלנדר והושפע במיוחד ממשה מנדלסון וממרדכי גומפל שנאבר. בשנת 1781 היגר להולנד והתיישב באמסטרדם. הוא היה פעיל מרכזי למען אמנציפציה ליהודים. הוא היה מהחברים הבולטים בארגון פליקס ליברטטה (הול') שהתנגד לשלטון בית אורנז' בהולנד ותמך ברפובליקה הצרפתית. בשנת 1796, עם הקמת קהילת עדת ישורון, היה פרידריכספלד ל"זמר השני" של הקהילה לצידו של "הזמר הראשון" רב הקהילה יצחק גרנבום. בשנת התקל"ט פרסם שיר לכבוד חתונת אברהם פרידלנדר אחיו של דוד פרידלנדר, ובה'תקנ"ב פרסם שיר לכבוד חתונת צבי הרש היידלבורג. בה'תקנ"ה פרסם שני חיבורים בגרמנית אודות האמונה היהודית במשיח והאמנציפציה, שני חיבורים אלו פורסמו לאחר מכן גם בהולנדית. בשנת ה'תקנ"ז חיבר יחד עם הרב יצחק גראנבום את סדר חנוכת הבית של קהילת עדת ישורון. בשנת ה'תקס"ב פרסם חוברת עם שיר לכבוד הסכם אמיין. בשנת ה'תקס"ח חיבר את הספר "מענה רך" שתמך בטענותיו של משה למנס (אנ') במאמרו "אמרה צרופה" על עדיפות ההגייה הספרדית. בשנת ה'תקס"ט פרסם ביוגרפיה על נפתלי הרץ וייזל. כמו כן פרסם מספר שירים ומכתבים בהמאסף. וכתב גם בעלון "דיסקוהרש" של קהילת עדת ישורון שם הזדהה בפסבדונים "פילאנטראפוס". מדיה וקבצים בנושא דוד פרידריכספלד בוויקישיתוף "דוד פרידריכספלד", במהדורת 1901–1906 של האנציקלופדיה היהודית (באנגלית) מידע על פרידריכספלד, דוד בן צבי הירש, 1755-1810 בקטלוג הספרייה הלאומית דוד פרידריכספלד, דף שער בספרייה הלאומית דוד פרידריכספלד, דף שער בספרייה הלאומית דוד פרידריכספלד, מנחת אהבים, לכבוד חתונת אחיו של דוד פרידלנדר, במאגר הספרים הסרוקים של הספרייה הלאומית דברי רעים, שיר לכבוד חתונת ציפור בתו של אייזיק דעסא עם בונם בנו של דניאל איציג ברלין ה'תק"ם. (עמוד 28 בכתב היד), בפרויקט "כתיב" באתר הספרייה הלאומית David Friedrichsfeld, Republikanische Besinnungen und Judenmessias Amsterdam 1795 David Friedrichsfeld, Beleuchtungen über den Vortrag des Bür. v. Swinden bey den Stellvertretern des Volks von Holland in dem Haag, die Stimmgerechtigkeit und das Bürgerrecht der Juden betreffend 1795 דוד פרידריכספלד, קול מבשר משמיע שלום: שיר על השלום הנעשה בעיר אמיענס במדינת צרפת, אמסטרדם ה'תקס"ב, במאגר הספרים הסרוקים של הספרייה הלאומית פרידריכספלד, דוד בן צבי הירש, מענה רך, ‏אמשטרדם ה'תקס"ח, באתר היברובוקס דוד פרידריכספלד, זה ספר זכר צדיק, במאגר הספרים הסרוקים של הספרייה הלאומית יצחק גראנבום ודוד פרידריכספלד, זאת חנוכת הבית סדר חנוכת בית הכנסת של קהילת עדת ישורון, אמסטרדם ה'תקנ"ז Dan Michman, ‏דוד פרידריכספלד - משכיל ולוחם אמנציפציה, בתוך: יוסף מכמן (עורך), מחקרים על תולדות יהדות הולנד, א' (ירושלים: המרכז לחקר יהדות הולנד, האוניברסיטה העברית: תשל"ה), עמ' 151–199, באתר Academia.edu
ויל סאסו

ויליאם סאסו (באנגלית: William Sasso; נולד ב-24 במאי 1975) הוא שחקן, קומיקאי ופודקאסטר קנדי. ויליאם סאסו נולד ב-24 במאי 1975 בלדנר, קולומביה הבריטית, קנדה להורים מהגרים מאיטליה. ב-1996 שיחק בסרט של אדם סנדלר "גילמור המאושר". ב-1997 סאסו (יחד עם אלכס בורסטיין ואריס ספירס) הצטרפו לצוות השחקנים של "מד טי.וי " בעונה השנייה. בעונה השלישית הוא הפך לחלק מחבר השחקנים הקבוע. סאסו נשאר במשך חמש עונות במד טי.וי עד 2002. בין השנים 2003 ל-2006 הוא שיחק כקרל מונרי בסדרה "פחות ממושלם". בין 2008 ל-2012 שיחק את דאג מרטין ב"איך פגשתי את אמא". ב-2016 שיחק כיאניס בעונה השישית של "חסרי בושה". בין 2019 ל-2021 שיחק את סמל אנדרו "אנדי" פפר בסדרה "ממי", כשוטר, בן זוגה של ג'יל קנדל (ג'יימי פרסלי). בין 2020 ל-2021 שיחק בתפקיד קולי ב"משפחת מרפי". מ-2022 עד 2024 לסאסו היה תפקיד משנה בתור ג'ים מקאליסטר בשתי העונות האחרונות של "שלדון הצעיר". מדיה וקבצים בנושא ויל סאסו בוויקישיתוף ויל סאסו, ברשת החברתית פייסבוק ויל סאסו, ברשת החברתית אקס (טוויטר) ויל סאסו, ברשת החברתית אינסטגרם ויל סאסו, במסד הנתונים הקולנועיים IMDb (באנגלית) ויל סאסו, באתר AllMovie (באנגלית) ויל סאסו, במסד הנתונים הקולנועיים KinoPoisk (ברוסית) ויל סאסו, באתר MusicBrainz (באנגלית) "Will Sasso". Turner Classic Movies. נבדק ב-26 ביולי 2023. {{cite web}}: (עזרה) "Will Sasso". TV Insider. נבדק ב-18 בדצמבר 2020. {{cite web}}: (עזרה) "Robson Arms – Season 3". נבדק ב-23 ביולי 2008. {{cite web}}: (עזרה)
דיגליצריד

דיגליצריד הוא סוג של גליצריד המכיל שתי שרשראות של חומצות שומן הקשורות למולקולת גליצרול באמצעות קשרים קוולנטיים בצימוד אסטרי. דיגליצריד ומונוגליצריד הם תוספי מזון ידועים, המשמשים לערבוב שני חומרים שונים דוגמת מים ושמן, הנוטים שלא להתערבב זה עם זה באופן טבעי. המקור לדיגליצריד יכול להיות או מן החי (למשל בקר) או מן הצומח, אבל גם ניתן לסנתז את הדיגליצריד הרצוי. הדיגליצריד יכול להמצא בתוצרי מאפיות, משקאות, גלידות, מסטיקים, ציפויי מוקצפים ובמרגרינה. גליצריד מונוגליצריד טריגליצריד גליצרול What are Mono- and diglycerides, vrg.org (באנגלית)
De miy dim

De miy dim (מעוצב באוקראינית: Де мій дім; בעברית: איפה הבית שלי) הוא המיני-אלבום הראשון של הזמרת האוקראינית ג'רי הייל. את האלבום הוציאה ב-27 באוקטובר 2017 לאור חברת התקליטים וידליק רקורדס. הוא מורכב מארבע רצועות, כולן הושרו באוקראינית. אף סינגל לא יצא מתוכו. אורכו של המיני-אלבום עומד על 13 דקות ו-22 שניות. Де мій дім – ספוטיפיי
נורווגיה באירוויזיון 1960

נורווגיה השתתפה באירוויזיון 1960 עם השיר "Voi Voi", שבוצע על ידי הזמרת הנורווגית נורה ברוקסטדט. זוהי השתתפותה הראשונה של נורווגיה בתחרות הזמר של האירוויזיון. רשת השידור הנורווגית, NRK, ניהלה את המהדורה הראשונה של ה-Melodi Grand Prix לבחירת האמן והשיר המייצגים את נורווגיה באירוויזיון 1960. האירוע הורכב מחצי גמר וגמר. ששת השירים שהגיעו למקום הראשון בחצי הגמר עלו לגמר. חצי הגמר נערך ב-4 בפברואר והגמר ב-20 בפברואר. כל השירים היו בשפה הנורווגית. ב-29 במרץ 1960 הופיעה ברוקסטדט על בימת האירוויזיון. היא שר שישית בסדר ההופעות, לפני אוסטריה ואחרי בלגיה. עם תום ספירת הקולות הגיעה ברוסטדט למקום הרביעי עם 11 נקודות. EurovisionWorld.com, Eurovision 1960 Results: Voting & Points (באנגלית)
Voi Voi

"Voi Voi" (בעברית: "היי היי") הוא שיר שהוקלט על ידי הזמרת הנורווגית נורה ברוקסטדט. השיר, שנכתב והולחן על ידי גאורג אלגאן, ייצג את נורווגיה באירוויזיון 1960. במרכז מילות השיר עומדת אישה אשר מחכה לאהובה שעתיד לבוא לארוחת ערב. ערך מורחב – נורווגיה באירוויזיון 1960 ב-29 במרץ 1960 הופיעה ברוקסטדט על בימת האירוויזיון. היא שרה שישית בסדר ההופעות, לפני אוסטריה ואחרי בלגיה. עם תום ספירת הקולות הגיעה ברוסטדט למקום הרביעי עם 11 נקודות. EurovisionWorld.com, Eurovision 1960 Results: Voting & Points (באנגלית) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.